У 2016-ым Дар’я Бялова атрымала 12 год калоніі за паўтары таблеткі экстазі ў чамадане. Таблеткі яна перавезла ў Беларусь з Паўночнага Кіпра. У гэтым прысудзе многія пабачылі бяспраўе. Пад акампанемент крытыкі міліцыя высоўвае Бяловай новыя абвінавачванні: вербавала прастытутак для працы ў замежным клубе. Гэта яшчэ адзін патэнцыйны прысуд на 10 год калоніі. Няўжо і праўда беларуская міліцыя злавіла адначасова гандлярку наркотыкамі і людзьмі? Ці ўся гэта гісторыя – чарговы фэйк ад беларускіх праваахоўнікаў? Бюро журналісцкіх расследаванняў “Факт” паразмаўляла з дзяўчатамі, якія працавалі ў тым самым клубе Golden Girls, а сёння выступаюць на закрытым судзе па справе Бяловай.